DERINIMO PAŽYMA

Dėl Lietuvos Respublikos Vyriausybės 2003 m. sausio 13 d. nutarimo Nr. 24 ,,Dėl paveldimo turto apmokestinamosios vertės apskaičiavimo taisyklių patvirtinimo“ pakeitimo projekto (toliau – Nutarimo Nr. 24 projektas) ir Lietuvos Respublikos Vyriausybės 2002 m. balandžio 12 d. nutarimo Nr. 517 „Dėl pozityviųjų pajamų apskaičiavimo, įtraukimo į kontroliuojančio Lietuvos apmokestinamojo vieneto arba Lietuvos nuolatinio gyventojo pajamas tvarkos ir pajamų, neįtraukiamų į pozityviąsias pajamas, rūšių patvirtinimo“ pakeitimo projekto (toliau – Nutarimo Nr. 517 projektas)

Suinteresuotos institucijos rašto data ir numeris	Pastabos ir pasiūlymai	Argumentai, kodėl neatsižvelgta į pastabas ir pasiūlymus
Teisingumo ministerija 2014 m. rugsėjo 10 d. raštas Nr. (1.6.)25-1098	Siūloma tikslinti Nutarimo Nr. 24 projekto 1 punktą ir Nutarimo Nr. 517 projekto 1 punktą: vietoje nuorodos į Lietuvos Respublikos buhalterinės apskaitos įstatymą, šias nuostatas formuluoti atsižvelgiant į Lietuvos Respublikos euro įvedimo Lietuvos Respublikoje įstatymo 16 straipsnį: ... pagal Europos centrinio banko paskelbtą orientacinį euro ir užsienio valiutos santykį, o tais atvejais, kai orientacinio užsienio valiutos ir euro santykio Europos centrinis bankas neskelbia, – pagal Lietuvos banko skelbiamą orientacinį euro ir užsienio valiutos santykį“.	Neatsižvelgta. Siūlomas tekstas dėl euro ir užsienio valiutos santykio ir yra numatytas Lietuvos Respublikos buhalterinės apskaitos įstatymo 5 straipsnio pakeitimo įstatyme, kuris 2014 m. rugsėjo 23 d. buvo priimtas Lietuvos Respublikos Seime. Todėl yra tikslinga duoti nuorodą į Buhalterinės apskaitos įstatymą, o ne atkartoti jo nuostatas. Be to, Lietuvos Respublikos Seimas 2014 m. rugsėjo 23 d. posėdyje priėmė mokesčių įstatymus, susijusius su euro įvedimu, kuriuose dėl euro ir užsienio valiutos santykio numatyta analogiška nuoroda į Lietuvos Respublikos buhalterinės apskaitos įstatymą.